હવે પ્રશ્ન એ આવે કે પહેલા બધું બહુ જ મીઠું હોય પણ પછી કડવું થયું હોય તો એનું શું? તો ત્યાં આ વેવલેન્થ સિવાયના ફેકટર્સની અસરો સમજવી રહી. સંબંધની શરૂઆતમાં એ પછી મિત્રતા હોય કે મેરેજ, સાસુ-વહુ હોય કે સસરા-જમાઈ, બોસ-એમ્પ્લોય હોય કે... સૌ એકબીજાને જાણવા અને અનુકૂલન સાધવાનો પ્રયત્ન કરે છે. ક્યારેક મજબૂરીમાં તો ક્યારેક ઇચ્છાથી. સમય જતાં જ્યારે પરિસ્થિતિ બદલાય, અનુભવોનો નિચોડ નજર સામે આવે, મજબૂરી ના રહે, ઉંમરનો એક પડાવ જતો રહે, જવાબદારીઓ વધે અથવા ઘટે એવી દરેક બાબતો ચોખાને ચોખા સાથે અને ચણાને ચણા સાથે ગોઠવી આપે.